CELEX: 32010R1066
Language: lt
Date: 2010-11-19 00:00:00
Title: 2010 m. lapkričio 19 d. Komisijos reglamentas (ES) Nr. 1066/2010 dėl tam tikrų prekių klasifikavimo Kombinuotojoje nomenklatūroje

20.11.2010   
            
            
               LT
            
            
               Europos Sąjungos oficialusis leidinys
            
            
               L 304/9
            
         KOMISIJOS REGLAMENTAS (ES) Nr. 1066/2010
   2010 m. lapkričio 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 19 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys, kurį sudaro 15 W garsinio dažnio stiprintuvas ir apytiksliai 20 cm (8 colių) garsiakalbis viename korpuse, kurio matmenys apytiksliai 38 × 38 × 20,5 cm, o svoris apytiksliai 8 kg.
                  Gaminyje yra jungtys, skirtos:
                  
                              —
                           
                           
                              muzikos instrumentui, kaip antai elektrinė gitara;
                           
                        
                              —
                           
                           
                              kojiniam garso efektų valdikliui;
                           
                        
                              —
                           
                           
                              garso įrašymo ir atkūrimo aparatui, kaip antai MP3 grotuvas arba kompaktinių diskų leistuvas ir
                           
                        
                              —
                           
                           
                              ausinėms.
                           
                        Jame taip pat yra garso ir galios stiprinimo, garso ir garso efektų reguliavimo rankenėlės.
                  Gaminys priima muzikos instrumento elektros signalus, jie yra stiprinami garsinio dažnio stiprintuvu, o garsiakalbiu keičiami į girdimąjį garsą.
               
               
                  8518 40 89
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8518, 8518 40 ir 8518 40 89 atitinkančiais prekių aprašymais.
                  Kadangi gaminyje nėra mikrofono ir mikrofonui skirtos jungties, gaminys negali priimti girdimojo garso. Todėl gaminys nepriskirtinas 8518 50 subpozicijai kaip elektrinis garso stiprintuvų rinkinys.
                  Gaminys yra sudėtinė mašina, kaip apibrėžta XVI skyriaus 3 pastaboje, sudaryta iš garsiakalbio, priskiriamo 8518 29 subpozicijai, elektrinio garsinio dažnio stiprintuvo, priskiriamo 8518 40 subpozicijai ir garso efektų mašinos, priskiriamos 8543 70 subpozicijai.
                  Garsinio dažnio stiprinimo funkcija – pagrindinė gaminio funkcija, atsižvelgiant į priimamų signalų apdorojimo lygį.
                  Todėl gaminys klasifikuotinas kaip elektrinis garsinio dažnio stiprintuvas priskiriant KN kodą 8518 40 89.